stanford-oval/wikipedia huggingface dataset:
Dieter Kalt

| Dieter Kalt |
| --- | --- |

Henkilötiedot
Syntynyt: 26. kesäkuuta 1974 (ikä 50) Klagenfurt, Itävalta
Kansalaisuus:   Itävalta
Jääkiekkoilija
Pelipaikka:  hyökkääjä
Maila:  Right
Pituus:  175 cm
Paino:  83 kg
Pelaajaura
Pääsarjaura:  1990–2012
Aik. seurat:  Klagenfurter AC Adler Mannheim Long Beach Ice Dogs Kölner Haie Färjestads BK Vienna Capitals EC Salzburg Luleå HF
Dieter Kalt (s. 26. kesäkuuta 1974 Klagenfurt) on itävaltalainen pelaajauransa lopettanut jääkiekkoilija. Kalt aloitti pääsarjauransa kotikaupunkinsa Klagenfurtin joukkueessa kaudella 1990-91. Kuuden Klagenfurtissa pelatun kauden jälkeen hän siirtyi pelaamaan Saksan liigan Adler Mannheimin joukkueeseen kahdeksi kaudeksi. Kaudeksi 1998–99 Kalt palasi Klagenfurtiin. Hän aloitti siellä myös seuraavan kauden mutta siirtyi 11 ottelun jälkeen Pohjois-Amerikkaan, IHL:n Long Beach Ice Dogsin riveihin. Amerikan valloitus ei kuitenkaan sujunut kovinkaan hyvin ja Kalt palasi seuraavaksi kaudeksi takaisin Eurooppaan, Saksan liigan Kölnin joukkueeseen. Kölnissä pelatun kauden jälkeen Kalt siirtyi kolmeksi kaudeksi Ruotsiin, Färjestadin joukkueeseen. Tämän jälkeen hän palasi takaisin Itävaltaan pelaten yhden kauden Wienissä ja seuraavat neljä kautta Salzburgissa. Kaudella 2008–2009 Kalt pelasi myös seitsemän ottelun verran Ruotsin Elitserienin Luulajan riveissä. 2009 syksyllä Kalt teki paluun Klagenfurtiin ja pelasi siellä uransa kolme viimeistä kautta.
Kalt on edustanut Itävallan maajoukkuetta monissa MM-kisoissa ja toiminut kahdesti myös joukkueen kapteenina.
Dieter Kaltin samanniminen isä on myös entinen jääkiekkoilija.
Daniela Vismane

| Daniela Vismane |
| --- | --- |

Henkilötiedot
Syntynyt: 10. elokuuta 2000 (ikä 24)
Kansalaisuus:   Latvia
Tennispelaaja
Kaksinpeli
Paras sijoitus:  468. (5.8.2019)
Aiheesta muualla
ITF
WTA
Daniela Vismane (s. 10. elokuuta 2000) on latvialainen tennispelaaja. Hän on sijoittunut junioreiden maailmanlistalla parhaimmillaan 17:nneksi helmikuussa 2018. Hän edusti Latviaa Fed Cupissa ensimmäisen kerran vuonna 2017.
Aiheesta muualla

Daniela Vismane WTA:n sivuilla (englanniksi)
Daniela Vismane ITF:n sivuilla (englanniksi)
Dean Thomas

Dean Thomas on seuraavien henkilöiden nimi:
Dean Thomas, Pharao-yhtyeen jäsen
Dean Thomas, sivuhenkilö Harry Potter -kirjasarjassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dean Thomas”, voi hakea sivunnimihaulla, laajalla sivunnimihaulla tai tekstihaulla.
Deutsche Höhere Privatschule Windhoek

DHPS:n vaakuna.
Deutsche Höhere Privatschule Windhoek eli DHPS on kansainvälinen koulu Namibiassa. Se sijaitsee pääkaupunki Windhoekin keskustan läheisyydessä. Koulun pääopetuskieli on saksa. Se on Namibian yksityiskouluista kaikkein vanhin. Se perustettiin vuonna 1909 nimellä Kaiserliche Realschule (Keisarillinen reaalikoulu). Nykyisen nimensä koulu otti Saksan keisari Vilhelm II:n luovuttua kruunusta. Koulussa opiskelee noin 1000 oppilasta.
Aiheesta muualla

Viralliset sivut
Dean Stone

Darrah Dean Stone (1. syyskuuta 1930 – 21. elokuuta 2018) oli yhdysvaltalainen baseballpelaaja. Hän syntyi Molinessa, Illinoisissa, ja oli Major League -tason syöttäjänä vuosina 1953–1963.
Stonen ammattilaisjoukkueet olivat Minnesota Twins, Boston Red Sox, St. Louis Cardinals, Houston Colt .45s, Chicago White Sox ja Baltimore Orioles. Hän osallistui All-Star-joukkueeseen 1954.
Stone syötti 215 pelissä, joissa hän teki kaikkiaan 380 strikeoutia.
David North (sarjakuvahahmo)

| David North |
| --- | --- |
Luoja(t):  Jim Lee
Kustantamo:  Marvel Comics
Ensiesiintyminen:  X-Men vol. 2 #5 (1992)
Henkilötiedot
Oikea nimi:  Christoph Nord
Ryhmäsidokset:  CIA   Ase-X   X-Tiimi
Henkilöllisyydet:  Maverick, Agentti Zero
Voimat:  Nykyään voimaton, aikaisemmin:   Liike-energian sulauttaminen ja ampuminen   Nopeutunut parantuminen   Ei havaittavaa tuoksua
David North, syntynyt nimellä Christoph Nord, on Marvel Comicsin sarjakuvahahmo. Hänet tunnettiin alun perin nimellä Maverick ja myöhemmin Agentti Zerona.
Kyvyt

North on mutantti, mutta hän menetti kykynsä useiden muiden mutanttien tapaan M-päivänä. Aikaisemmin hänen ensisijainen mutanttikykynsä oli sulauttaa itseensä liike-energiaa vastaanottamistaan iskuista. Vaikka tälle kyvylle olikin rajansa, North pystyi selviytymään muun muassa suurista pudotuksista ja yliluonnollisen voimakkaiden vastustajien iskuista haavoittumatta. Astuttuaan Ase-X -ohjelmaan vapaaehtoisena, North sai myös heikon paranemiskyvyn, jonka avulla hän kykeni parantumaan lievistä ja keskinkertaisista haavoista normaalia ihmistä nopeammin. Se myös teki Northista immuunin useimmille sairauksille ja myrkyille sekä vähänsi tämän luontaista ikääntymistä. Myöhemmin North kuitenkin sairastui mutantteja tappaneeseen tautiin, joka vähänsi hänen kykyjensä tehoaan ja myös hänen paranemiskykynsä paloi loppuun taistelussa tautia vastaan.
Kun North melkein kuoli taudin myötä ja telepaatti Elena Ivanova elvytti hänet, Northin sulauttamiskyky kehittyi. Sulautettuaan energiaa, Northin täytyi purkaa se voimakkaina lämpöpurkauksina. Hän kykeni myös kanavoimaan energiaa fyysisiin hyökkäyksiin kehittäen näin iskujensa voimaa yli-inhimillisille tasoille.
Code Lyoko: Evolution

| Code Lyoko: Evolution |
| --- | --- |
 Sarjan logo
Kestoaika:  23 min
Luoja(t):  Tania Palumbo Thomas Romain
Kehittäjä(t):  science fiction toiminta draama 
Pääosissa:  Marin Lafitte Léonie Berthonnaud Quentin Merabet Mélanie Tran Gulliver Bevernage Diego Mestanza Pauline Serieys 
Alkuperämaa:  Ranska
Alkuperäiskieli:  ranska
Esitetty:  5. tammikuuta 2013 – 19. joulukuuta 2013
Tuotantokausia:  1
Jaksoja:  26
Ikäraja:   
Tuotanto
Ohjaaja(t):  Luccio di Rosa Florian Ferrier
Käsikirjoittaja(t):  David Carayon (pääkäsikirjoittaja)
Tuotantoyhtiö(t):  Moonscoop Group Lagardere Thematiques
Edeltäjä:  Code Lyoko
Aiheesta muualla
IMDb 
Code Lyoko: Evolution on ranskalainen science fiction -draamasarja, jota esitettiin vuoden 2013 ajan. Se on jatkoa animaatiosarjalle Code Lyoko. Evolution on käytännössä oma sarjansa, mutta sitä on pidetty edeltäjänsä viidentenä tuotantokautena, koska sarja on suoraa jatkoa sille. Sarjan ovat luoneet Tania Palumbo ja Thomas Romain.
Suurin ero animaatiosarjaan on se, että Maassa kuvatut osuudet ovat oikeiden ihmisten näyttelemiä, siinä missä Lyoko-osuudet ovat yhä 3D-animoituja eri ohjelmistolla.
Asetelma

Sarjan tapahtumat sijoittuvat vuoden päähän edeltäjänsä lopusta. Soturit viettävät tavallista kouluelämää varmoina siitä, että X.A.N.A on voitettu. Käy kuitenkin ilmi, että X.A.N.A oli selvinnyt asettamalla osan lähdekoodiaan sotureihin ja pakenemalla toiseen supertietokoneeseen. Käy ilmi, että tämän ansiosta nyt lähes kaikki soturit voivat deaktivoida tornin. Soturit aktivoivat supertietokoneen ja alkavat taistella jälleen. Mukaan tulevat paluun tekevä William sekä uutena jäsenenä Laura. Asiat mutkistuvat, kun soturit saavat vihiä professori Tyronista ja Aelitan kauan kadoksissa olleesta äidistä.
Asetelma > Tapahtumapaikat

Edeltäjänsä tavoin Evolution sijoittuu Kadicin sisäoppilaitokseen, Ranskaan. Koululta pääsee viemäriverkoston kautta vanhalle tehtaalle, jossa sijaitsee virtuaalimaailmaa pyörittävä supertietokone. Virtaalimaailma, nimeltään Lyoko, koostuu alkuperäissarjasta poiketen vain kolmesta maantieteellisestä sektorista: vuoristo, aavikko sekä tasa-alustainen Carthago.
Uusi paikka on toisen supertietokoneen pyörittämä Kuori, joka on niin ikään muuttuvista tasa-alustoista koostuva manner. Sinne pääsee vain Skidbladnirin avulla, ja sen keskellä on pääsy suoraan supertietokoneeseen.
Asetelma > Hahmot > Viholliset

X.A.N.A on tekoäly, jonka on luonut Franz Hopper erään projektinsa tuhoamiseksi. Hän kuitenkin menetti keksintönsä hallinnan, minkä seurauksena X.A.N.A:n päätavoite on saada koko internet haltuunsa. Sarjan alussa X.A.N.A palaa vahvempana kuin alkuperäissarjassa, ja tällä kertaa sen päätavoite on saada takaisin lähdekoodinsa, jonka se oli lähettänyt sotureille selvitäkseen tuhostaan. Tähän se käyttää polymorfisia aaveitaan, jotka yksi toisensa jälkeen vievät lähdekoodia sotureilta. X.A.N.A:n uusi emotietokone on professori Tyronin supertietokone Sveitsissä. X.A.N.A:a vastaan taistellaan torjumalla sen hyökkäykset Lyokossa deaktivoimalla torneja, joita se käyttää hyökkäämiseen Maassa.
Professori Lowell Tyron (es. Franck Beckman, suom. Antti Jaakola) on toinen vihollinen. Hän on sveitsiläinen professori, joka omistaa oman supertietokoneen. Tämä supertietokone pyörittää omaa yksisektorista virtuaalimaailmaa, Kuorta, joka on sarjan keskiössä oleva tapahtumapaikka. Hän on aikanaan ollut Franz Hopperin kollega. Hän ei tiedä X.A.N.A:n olemassaolosta, eikä siitä, että se on piiloutunut hänen tietokoneeseensa. Tyron käyttää vartijoinaan Kuoressa kauko-ohjattavia ninjoja, joita ohjaavat oikeat ihmiset.
Asetelma > Hahmot > Muut henkilöt

Jim Morales (es. Bastien Thelliez, suom. Aku Laitinen) on Kadicin koulun liikunnan opettaja. Hän on elämänsä aikana toiminut useissa erilaisissa valtiotasonkin ammateissa. Hän on yleensä pahin este koululta tehtaalle.
Jean-Pierre Delmas (es. Eric Soubelet, suom. Antti Jaakola) on Kadicin koulun rehtori ja Sissin isä.
Elisabeth Delmas (es. Clémency Haynes), lempinimeltään "Sissi", on koulun suosituimpia oppilaita sekä rehtorin tytär. Alkuperäissarjasta poiketen hänellä on nyt vaaleat hiukset. Hän esiintyy vain kahdessa jaksossa.
Anthea Schaeffer (es. Sandrine Rigaux, suom. Lotta Lindroos) on Aelitan äiti ja professori Tyronin vaimo ja kollega. Ennen alkuperäissarjan tapahtumia Anthea kaapattiin eikä hänen olinpaikastaan ja statuksestaan ollut tietoa. Aelita saa häneen ensimmäisen kerran yhteyden jaksossa Vakoojat, mutta Tyron ehtii sulkea yhteyden. Anthea hämmentyy, koska luuli tyttärensä kuolleen, mutta iloisena yrittää pyytää häntä muuttamaan Sveitsiin.
Franz Hopper (es. Hugues Massinat, suom. Aku Laitinen), oikealta nimeltään Waldo Schaeffer, on Aelitan isä, sekä supertietokoneen ja X.A.N.A:n luoja. Hän oli saanut surmansa alkuperäissarjan viimeisessä taistelussa, ja esiintyy vain arkistokuvien kautta. Näiden kuvien kautta selviää hänen olleen Tyronin vanha kollega.
Jaksot

| Nro | Alkuperäinen nimi | Suomenkielinen nimi |
| --- | --- | --- |
1: X.A.N.A 2.0
| 2 | Cortex | Kuori |
| 3 | Spectromania | Aavemania |
| 4 | Madame Einstein | Neiti Einstein |
| 5 | Rivalité | Kilpailu |
| 6 | Soupçons | Epäilyksiä |
| 7 | Compte-à-rebours | Lähtölaskenta |
8: Virus
| 9 | Comment tromper XANA | Kuinka XANAa huijataan |
| 10 | Le réveil du guerrier | Soturin herätys |
| 11 | Rendez-vous | Tapaaminen |
| 12 | Chaos à Kadic | Kaaos Kadicissa |
| 13 | Vendredi 13 | Perjantai 13 |
| 14 | Intrusion | Tunkeutuminen |
| 15 | Les sans-codes | Koodittomat |
| 16 | Confusion | Sekasorto |
| 17 | Un avenir professionnel assuré | Tulevaisuutesi on turvattu |
| 18 | Obsination | Itsepäinen soturi |
| 19 | Le piège | Ansa |
| 20 | Espionage | Vakoojat |
| 21 | Faux-semblants | Kavalat kaksoisolennot |
| 22 | Mutinerie | Kapina |
| 23 | Le blues de Jeremy | Jeremyn paha päivä |
| 24 | Paradoxe temporel | Aikasilmukka |
| 25 | Hécatombe | Painajainen |
| 26 | Ultime mission | Viimeinen tehtävä |
Tuotanto

Evolutionin tuotantobudjetin arvioidaan olevan noin 5.6 miljoonaa euroa. Sarjan Maa-osuudet kuvattiin 45 päivän aikana vuonna 2012 Angoulêmessa. Maa-osuudet ohjasi Luccio di Rosa ja Lyoko-osuudet Florian Ferrier. Sarjan tuotanoyhtiö meni kornkurssiin vuoden sisällä sarjan jälkeen.
Aiheesta muualla

Code Lyoko: Evolution Internet Movie Databasessa (englanniksi)
| --- | --- |
Hahmot:   Jeremy Belpois  Odd Della Robbia  Yumi Ishiyama  Aelita Schaeffer  Ulrich Stern  William Dunbar  X.A.N.A.  Luettelo hahmoista 
Televisiosarjat:   Code Lyoko (Luettelo jaksoista)  Code Lyoko: Evolution (Luettelo jaksoista)  Garage Kids 
Videopelit:   Code Lyoko  Code Lyoko: Quest for Infinity  Code Lyoko: Fall of X.A.N.A. 
Musiikki:   Subdigitals 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Code Lyoko: Evolution
Käännös suomeksi
Dick Nanninga

Dirk Jacobus Willem ”Dick” Nanninga (17. tammikuuta 1949 Groningen, Alankomaat – 21. heinäkuuta 2015) oli alankomaalainen jalkapalloilija ja maajoukkuepelaaja. Nanningan pelipaikka oli hyökkääjä.
Nanninga aloitti uran kaudella 1973–1974 Hollannin 1. divisioonan BV Veendamissa, mutta siirtyi jo seuraavaksi kaudeksi pääsarjaan Roda JC:hen, jossa pelasi suurimman osan urastaan, kaudesta 1974–1975 kauteen 1981–1982. Hän kävi kaudella 1982–1983 myös Hongkongissa pelaamassa Seiko Hong Kongin joukkueessa, mutta palasi seuraavaksi kaudeksi Maastrichtiin MVV Maastrichtiin, jossa pelasi kaksi kautta Eerste divisiessä ja kaksi kautta Eredivisiessä kunnes lopetti uransa kaudella 1985–1986.
Nanninga pelasi vuoden 1978 MM-kisoissa Hollannin joukkueessa ja teki Hollannin tasoittavan maalin (1–1) loppuottelussa 82 minuutilla. Argentiina voitti kuitenkin jatkoajalla 3–1, ja Nanninga sai MM-hopeaa muun joukkueen ohella. Nanninga pelasi 15 maaottelua, joissa hän teki kuusi maalia. Vuoden 1978 MM-kisojen lisäksi hän pelasi myös vuoden 1980 EM-kisoissa.
Aiheesta muualla

Dick Nanningan seurauran tilastot (Arkistoitu – Internet Archive)
Dick Nanningan maajoukkuetilastot (Arkistoitu – Internet Archive)
Alankomaiden joukkue – Jalkapallon MM-kilpailut 1978
1 Schrijvers |
2 Poortvliet |
3 Schoenaker |
4 van Kraay |
5 Krol |
6 Jansen |
7 Wildschut |
8 Jongbloed |
9 Haan |
10 R. van de Kerkhof |
11 W. van de Kerkhof |
12 Rensenbrink |
13 Neeskens |
14 Boskamp |
15 Hovenkamp |
16 Rep |
17 Rijsbergen |
18 Nanninga |
19 Doesburg |
20 Suurbier |
21 Lubse |
22 Brandts |
Valmentaja Happel
Dick Orkin

| Dick Orkin> Henkilötiedot |
| --- | --- |
Syntynyt: 9. heinäkuuta 1933 Williamsport, Pennsylvania, Yhdysvallat
Kuollut: 24. joulukuuta 2017 (84 vuotta) Thousand Oaks, Kalifornia, Yhdysvallat
Kansalaisuus:   Yhdysvallat
Ammatti:  Radiotuottaja ja -näyttelijä
Aiheesta muualla
Kotisivu
Dick Orkin (9. heinäkuuta 1933 Williamsport, Pennsylvania –  24. joulukuuta 2017 Thousand Oaks, Kalifornia ) oli yhdysvaltalainen radiotuottaja ja -näyttelijä. Hänet tunnetaan muun muassa parodisen supersankarihahmon Chickenmanin luojana, käsikirjoittajana ja pääosan esittäjänä. Toinen tunnettu Orkinin luoma radiosarja on Tooth Fairy, jota on lähetetty yli 2 500:n radioaseman kautta.
Orkin johti perustamaansa radio- ja televisiomainoksia tuottavaa The Famous Radio Ranchia. Dick Orkin nimettiin National Association of Broadcasters Hall of Fameen vuonna 2002.
Aiheesta muualla

Dick Orkin Internet Movie Databasessa. (englanniksi)
The Challenge of Voiceover Readings (Arkistoitu – Internet Archive) (englanniksi)
Conquistador (1791)

| Conquistador |
| --- | --- |

Aluksen vaiheet
Rakentaja:  Real Astillero, Cartagena
Laskettu vesille:  9. joulukuuta 1791
Poistui palveluskäytöstä:  luovutettu Ranskalle 10. huhtikuuta 1802
Loppuvaihe:  romutettu syyskuussa 1816
Tekniset tiedot
Uppouma:  1 640 t
Pituus:  57,91 m
Leveys:  46,33 m
Syväys:  7,62 m
Miehistöä:  505
Aseistus
Aseistus:  alempi tykkikansi: 28 × 24 naulan tykkiä ylempi tykkikansi: 30 × 18 naulan tykkiä puolikansi: 10 × 8 naulan tykkiä etukansi: 6 × 8 naulan tykkiä
Conquistador oli Espanjan laivaston vuonna 1791 vesille laskettu San Ildefonso -luokan kaksikantinen 74-tykkinen linjalaiva.
Valmistus

José Romero y Fernández de Landan suunnittelema alus tilattiin 9. tammikuuta 1789 Real Astillerolta Cartagenasta. Alus laskettiin vesille 9. joulukuuta 1791 ja otettiin palvelukseen Cartagenassa päällikkönään Aníbal Tolomeo Casoni.
Palvelus

Helmikuussa 1792 alus osallistui Oranin sotaretkeen kuljettaen joukkoja Cartagenasta. Joulukuussa 1792 alus kuljetti fregatti Rosarion kanssa joukkoja Menorcalle ja Cataluñaan. Se osallistui 1793 Cartagenassa Borjan laivueen mukana Sardinian sotaretkeen. Alus lähti 21. huhtikuuta 1794 Cádizista Borjan laivueen mukana, jonka mukana se palasi toukokuussa Cádiziin.
Toukokuussa 1794 alus lähti Cádizista Borjan laivueen mukana partiomatkalle Biskajanlahdelle. Helmikuussa 1795 se lähti fregatti Pamonan ja priki Galgon kanssa Ferrolista suojaamaan kauppamerenkulkua. Alus liittyi 3. maaliskuuta 1795 Mazarredon laivastoon Cádizissa. Alus lähti 17. kesäkuuta Cádizista Veracruziin, jonne se saapui 25. heinäkuuta. Alus lähti 10. elokuuta Veracruzista lastinaan seitsemän miljoonaa pesoa. Se saapui 2. syyskuuta Havannaan, jolloin miehistöstä oli saanut surmansa 58 ja sairaan 170. Alus lähti 4. syyskuuta Havannasta Cádiziin, jonne se saapui mukanaan seitsemän miljoonaa pesoa ja hyödykkeitä.
Alus liittyi 28. lokakuuta 1795 Cádizissa Lángaran laivastoon, jonka mukana se partioi syyskuussa 1796 Italian ja Ranskan rannikolla. Alus saapui 20. joulukuuta 1796 Toulonista Cartagenaan. Alus osallistui 14. helmikuuta 1797 Cabo de São Vicenten taisteluun, jossa sai kuusi miehistönjäsentä surmansa. Alus oli 1798 Cádizissa Britannian kuninkaallisen laivaston Jervisin laivaston saartamana Cádizissa, mistä se lähti 12. toukokuuta 1799 Mazarredon laivaston mukana liittyäkseen Ranskan laivaston amiraali Bruixin laivastoon. Alus oli 20. helmikuuta 1799 Cartagenassa yhdistyneessä ranskalais-espanjalaisessa laivastossa, jonka mukana se saapui 9. elokuuta Brestiin.
Amiraali Jervisin laivasto saartoi 1800-1801 yhdistyneeseen laivastoon kuuluvan aluksen Brestiin. Alus luovutettiin 10. huhtikuuta 1802 San Ildefonson sopimuksen mukaisesti Ranskalle, joka liitti sen 20. heinäkuuta 1802 laivastoonsa nimellä Conquerant. Alus todettiin 6. tammikuuta 1807 lahonneeksi, jolloin siitä tehtiin proomu. Se romutettiin syyskuussa 1816.
David Wills

| David Wills> Henkilötiedot |
| --- | --- |
Syntynyt: 28. syyskuuta 1970 (ikä 54)  New Jersey
Näyttelijä
Taiteilijanimet:  David Willis Dave Wills
Aktiivisena:  1989–
Merkittävät roolit:  Useita rooleja (Celebrity Deathmatch) Arlong (One Piece) Fergy Fudgehog (Eläköön Pinata)
Aiheesta muualla
IMDb 
David Wills (s. 28. syyskuuta 1970 New Jersey) on yhdysvaltalainen ääninäyttelijä ja DJ, joka on työskennellyt enimmäkseen 4Kidsillä.
Ura

Wills aloitti uransa DJ:nä Collegessa, jota hän jatkaa edelleen ääninäyttelyn ohella. Wills toimii DJ:nä radiokanaville, kuten Sirius Disorder, Sirius Satellite Radiolla ja The Spectrumilla. Hän teki ensimmäisiä äänirooleja 1990-luvulla Celebrity Deathmatchiin ja G.I. Joeen. 2000-luvulla Wills on tehnyt enimmäkseen dubbausrooleja animesarjoihin työskenneltyään 4Kidsillä, mutta on edelleen tehnyt alkuperäisiä äänirooleja muun muassa Teini-ikäisiin mutanttininjakilpikonniin ja Eläköön Pinataan. Hän oli myös Silppurin sarjakuvaversion roolissa Turtles Forever elokuvan lopussa.
Ääniroolit

| Ilmestymisvuosi | TV-sarja tai elokuva | Rooli | Huom>  |
| --- | --- | --- | --- |
| 2009 | Turtles Forever | Silppuri, Tikku |  |
| 2007–2008 | Dinosaur King | Dr. Spike Taylor, Ed | Dub |
| 2006 | Sonic X | Espio | Dub |
| 2006–2009 | Eläköön Pinata | Fergy Fudgehog |  |
| 2006 | Pokémon | Brody | Dub |
| 2005 | Teini-ikäiset mutanttininjakilpikonnat | sivuäänet |  |
| 2005–2008 | Yu-Gi-Oh! GX | rehtori Sheppard | Dub |
| 2005 | G.I. Joe: Sigma 6 | Duke, Hawk |  |
| 2004 | One Piece | Buggy-klovni, Arlong, Igaram | Dub |
| 2004–2005 | F-Zero GP Legend | kapteeni Falcon, Super Arrow | Dub |
| 2002–2004 | Yu-Gi-Oh! | Gozaburo Kaiba, sivuäänet | Dub |
| 2002–2003 | Sealab 2021 | sivuäänet |  |
| 1998–2007 | Celebrity Deathmatch | Useita rooleja |  |
| 1994 | Curse of the Lost Gold Mine | Reportteri 1932 |  |
| 1989–1992 | G.I. Joe | sivuäänet |  |
Aiheesta muualla

TV.com (Arkistoitu – Internet Archive)
Anime News Network
TVrage.com[vanhentunut linkki]
David Wills Myspacessa (englanniksi)
Conquistador (1745)

| Conquistador |
| --- | --- |

Aluksen vaiheet
Rakentaja:  Astillero Real, Havanna
Kölinlasku:  15. huhtikuuta 1744
Laskettu vesille:  28. tammikuuta 1745
Palveluskäyttöön:  28. toukokuuta 1745
Poistui palveluskäytöstä:  vallattu 12. lokakuuta 1748
Tekniset tiedot
Pituus:  44,15 m
Leveys:  14,33 m
Syväys:  6,86 m
Aseistus
Aseistus:  alempi tykkikansi: 26 × 18 naulaa ylempi tykkikansi: 28 × 12 naulaa etu- ja puolikansi: 8 × 6 naulaa
Dragón (Santa Teresa de Jesus) oli Espanjan laivaston vuonna 1745 vesille laskettu 60-tykkinen Conquistador-luokan kaksikantinen linjalaiva.
Valmistus

Alus tilattiin Real Astillerolta Havannasta, missä köli laskettiin 15. huhtikuuta 1744. Alus laskettiin vesille 2. toukokuuta 1745 ja luovutettiin virallisesti Espanjan laivastolle 28. toukokuuta 1745.
Palvelus

Alus lähti heinäkuussa 1745 Havannasta Fuerten kanssa partiomatkalle, jossa tehtävänä oli etsiä merirosvoja Campechen alueelta. Matkalla ne valtasivat kolme fregattia, kunnes palasivat 4. elokuuta Havannaan Reggion laivueessa. Se suojasi elokuussa Havannasta saattueen Veracruziin. Alus lähti 25. lokakuuta 1745 Havannasta Espínolan laivueessa Cádiziin, mutta alukset joutuivat palaamaan vastatuulen vuoksi satamaan. Huhtikuussa 1746 alus oli korjattavana Havannassa.
Alus lähti kesäkuussa 1746 Havannasta Nueva Españan ja fregatti Diligenten kanssa partiomatkalle Kuuban rannikolle. Se lähti 1747 Havannasta Áfrican kanssa partiomatkalle Hondanlahdelle. Alus lähti 1747 Havannasta Bizarran, Nueva Españan ja Reinan kanssa Puerto Ricoon. Alus osallistui 12. lokakuuta 1748 de San Juston alaisuudessa Havannan kahakkaan, jossa kuuden saattuetta suoannutta Espanjan laivaston linjalaivaa kohtasi seitsemän kontra-amiraali Charles Henry Knowlesin johtamaa Britannian kuninkaallisen laivaston linjalaivaa. HMS Cornwallin miehistö valtasi kahakassa Conquistadorin.